8 Il-MALTI Pizza Marinara Tan ħierġa mill-forn il-pizza marinara. Sabiħa, mlewna, bnina, baħar aħmar zalza tat-tadam-ċirasa bil-gambli u l-arzell jixxaħxħu sielma u l-gandofflu l-kbir jixxemmex minn wara l-persjana ta' qoxortu. Tfawwar bis-saħħa l-pizza marinara bint in-nar tal-ħatab li jaħji u jsaffi, frott l-għaraq tal-bidwi u sforz is-sajjied, mera ta' dak li hu sewwa kif għamlu l-ħallieq. ħarġa LXXXIV 2012 Tibred malajr jaħasra l-marinara, titlef it-togħma bnina tal-imgħoddi, il-fwar inin u kollox jisred, l-ilwien jiċċajpru u jiddennsu, il-baħar jittabba' bi sfuret il-mewt, l-arzell u l-gandofflu jidħlu f'qoxrithom jingħalqu f'tebuthom. Tixref qajl qajl il-qrusa tat-telqa li tgħajji u tifleġ, li tifga u toħnoq Il-marinara ta' dari qed tnawwar, titmermer u trejjaħ. Ġa ħiereġ id-dud.